হযরত আবদুল্লাহ বিন আমর বিন আস রা: থেকে বর্ণিত। রাসূল সা: ইরশাদ করেছেন, স্বীয় পিতা-মাতাকে গালি দেয়া কবিরা গুনাহের অন্তর্ভুক্ত। সাহাবাগণ প্রশ্ন করলেন, হে আল্লাহর রাসূল! কোন ব্যক্তি কি তার পিতা-মাতাকে গালি দিতে পারে? রাসূল সা: বললেন, হ্যাঁ, এভাবে দিতে পারে- যে ব্যক্তি অন্য ব্যক্তির পিতাকে গালি দেবে, আর উক্ত ব্যক্তি প্রথম ব্যক্তির পিতাকে গালি দিলো। যে ব্যক্তি অন্য ব্যক্তির মাকে গালি দিলো, তখন উক্ত ব্যক্তি প্রথম ব্যক্তির মাকে গালি দিল। (সহীহ মুসলিম, হাদিস নম্বর ১৪৬, শরহু মাশকিলুল আসার, হাদিস নম্বর-৮৯৯)